Στενά της Φλόριντας

δεξιά|μικρογραφία|250x250εσ| Τα στενά της Φλόριντας, το κανάλι σε σχήμα J ανάμεσα στον ΝΑ Φλόριντα και τις Μπαχάμες και ανάμεσα στα κοραλλιογενή νησιά της Φλόριντας και της Κούβας
Τα Στενά της Φλόριντας ή το Στενό της Φλόριντας () είναι ένας πορθμός που βρίσκεται στα νότια-νοτιοανατολικά της ηπειρωτικής έκτασης της Βόρειας Αμερικής. Γενικά, θεωρείται ότι τα στενά βρίσκονται ανάμεσα στον Κόλπο του Μεξικού και τον Ατλαντικό Ωκεανό και μεταξύ των κοραλλιογενών νήσων της Φλόριντας (Ηνωμένες Πολιτείες Αμερικής) και της Κούβας. Ο πορθμός έχει πλάτος 93 μίλια (150 χλμ) στο στενότερο σημείο του, το οποίο βρίσκεται ανάμεσα στο Κι Γουέστ και των κουβανικών ακτών και φτάνει σε βάθος 6.000 ποδιών (1.800 μέτρων). Το στενό μεταφέρει το ρεύμα της Φλόριντας, το οποίο αποτελεί το πρώτο τμήμα του Ρεύματος του Κόλπου, από τον Κόλπο του Μεξικού.

 Πετρέλαιο και φυσικό αέριο 
Κατά το χρονικό διάστημα ανάμεσα στο 1947 και το 1962, διανοίχθηκαν πέντε πετρελαιοπηγές σε κρατικά ύδατα στα νότια των κοραλλιογενών νήσων της Φλόριντας. Η πετρελαϊκή εταιρεία Gulf Oil διένοιξε τρεις πετρελαιοπηγές σε ομοσπονδιακά ύδατα στα νότια των κοραλλιογενών νήσων της Φλόριντας το 1960 και το 1961 αντίστοιχα. Σε καμία από τις πετρελαιοπηγές δεν βρέθηκε πετρέλαιο.

Τα σύνορα μεταξύ των Αποκλειστικών Οικονομικών Ζωνών των Ηνωμένων Πολιτειών της Αμερικής και της Κούβας είναι στα μισά της απόστασης μεταξύ της Κούβας και της Φλόριντας, όπως καθορίστηκε από τη Συμφωνία για τα Θαλάσσια Σύνορα Κούβας - Ηνωμένων Πολιτειών η οποία υπογράφηκε το 1977.United Nations, Maritime boundary - modus vivendi effected by exchange of letters between the United States of America and the Republic of Cuba , 27 April 1977, PDF file.

 Στις ακτές της Κούβας 
Η Κούβα έχει τρία υπεράκτια πεδία παραγωγής πετρελαίου σε απόσταση 5 χλμ από τις βόρειες ακτές της απέναντι από τη Φλόριντα.University of Texas, Jorge R Pinon Cervera: Cuba's energy challenge: a second look , PDF file, retrieved 3 March 2009. Το Γεωλογικό Ινστιτούτο Ηνωμένων Πολιτειών εκτιμά ότι η υδάτινη λεκάνη της Βόρειας Κούβας περιέχει 5.500.000.000 βαρέλια (τα οποία ισοδυναμούν με 870.000.000 κυβικά μέτρα) μη ανακαλυφθέντων πετρελαϊκών υγρών καθώς και 9,8 τρισεκατομμύρια κυβικά πόδια φυσικού αερίου. Σχεδόν όλα τους βρίσκονται στο υπεράκτιο τμήμα της λεκάνης.Assessment of Undiscovered Oil and Gas Resources of the North Cuba Basin, Cuba, 2004, (2005) US Geological Survey, Fact Sheet.

Το θέμα των επιτρεπόμενων εξορύξεων πετρελαίου και φυσικού αερίου στην ανοικτή θάλασσα της Φλόριντας αμφισβητήθηκε έντονα κατά τη διάρκεια της περιόδου πριν από τις αμερικανικές προεδρικές εκλογές του 2008. Σε μια στήλη που δημοσιεύτηκε στις 5 Ιουνίου του 2008, ο αρθρογράφος Τζορτζ Γουίλ έγραψε ότι μια κινεζική πετρελαϊκή εταιρεία είχε τότε προχωρήσει σε γεωτρήσεις στα χωρικά ύδατα της Κούβας, σε απόσταση 60 μιλίων (τα οποία ισοδυναμούν με 97 χλμ) από τις ακτές της Φλόριντας. Ο ισχυρισμός αυτός επαναλήφθηκε από υποψηφίους υπέρ των υπεράκτιων γεωτρήσεων.George Will (5 June 2008): The gas price we deserve , accessed 13 March 2009. Στην πραγματικότητα, εκείνη την εποχή δεν γινόταν καμία γεώτρηση σε αυτό το τμήμα των χωρικών υδάτων της Κούβας.

Το 2004 η ισπανική πετρελαϊκή εταιρεία Repsol πραγματοποίησε γεωτρήσεις σε βάθος στα κουβανικά χωρικά ύδατα μεταξύ της Κούβας και των κοραλλιογενών νήσων της Φλόριντας και εντόπισε ένα κοίτασμα πετρελαίου. Το κοίτασμα κρίθηκε μη εμπορικό και η τρύπα σφραγίστηκε.Reuters (16 April 2008): Cuban off-shore drilling put off until 2009 , accessed 11 March 2009. Τον Οκτώβριο του 2008, η Κούβα υπέγραψε μια συμφωνία με την Petrobras, την κρατική πετρελαϊκή εταιρεία της Βραζιλίας, η οποία προβλέπει τη διεξαγωγή γεωτρήσεων για πετρέλαιο και φυσικό αέριο από την Petrobras σε βαθιά νερά στα ανοιχτά των βορείων ακτών της Κούβας."Petrobras signs with Cuba", World Oil, December 2008, p.109. Τον Ιούλιο του 2009, η Κούβα υπέγραψε συμφωνία με τη κυβέρνηση της Ρωσίας παρέχοντας στη ρωσική πετρελαϊκή εταιρεία Zarubezhneft δικαιώματα εξόρυξης πετρελαίου στις βόρειες ακτές της Κούβας. Μέχρι τον Μάιο του 2011 η Petrobras είχε αποσυρθεί από τη συμφωνία του 2008 λόγω κακών προοπτικών.

 Στις ακτές των Μπαχαμών 
Το 2009, η εγγεγραμμένη στα Νησιά Φόκλαντ πετρελαϊκή εταιρεία Bharat Petroleum Company Ltd. και η νορβηγική πετρελαϊκή εταιρεία Statoil ανακοίνωσαν μια κοινή επιχείρηση για εξόρυξη πετρελαίου στα χωρικά ύδατα των Μπαχαμών στα βόρεια της Κούβας και στα νοτιοανατολικά της Φλόριντας. Η κυβέρνηση των Μπαχαμών ανέφερε ότι οι αιτήσεις για υπεράκτιες γεωτρήσεις βρίσκονται σε αναμονή εν μέσω διαπραγματεύσεων με την Κούβα, τις Ηνωμένες Πολιτείες Αμερικής και τα νησιά Τερκς και Κάικος σχετικά με τα ακριβή όρια μεταξύ των αντίστοιχων Αποκλειστικών Οικονομικών Ζωνών τους.

 Πέρασμα 
Το πέρασμα των στενών κολυμπώντας πραγματοποιήθηκε από την Αυστραλή Σούζι Μαρόνι (με σε υποβρύχιο κλουβί για προστασία από τους καρχαρίες) το 1997 και από την Αμερικανίδα Νταϊάνα Νάιαντ (χωρίς το ανστίστοιχο κλουβί) το 2013. Η Νάιαντ, η οποία ήταν 64 ετών κατά τη στιγμή του εγχειρήματος, χρειάστηκε 52 ώρες και 54 λεπτά για να καλύψει τα 106 μίλια (τα οποία αντιστοιχούν σε 171 χλμ) ανάμεσα στην Αβάνα και το Κι Γουέστ.

 Παραπομπές 

Κατηγορία:Διεθνείς πορθμοί
Κατηγορία:Υδάτινα σώματα